GiliGold/VAD_KnessetCorpus huggingface dataset:
אתי בנדלר: דהיינו, אם קראתי את המכתב של איגוד לשכות המסחר, וכך גם הבנתי מדבריה של גברת רבינוביץ, הם מתייחסים למנעד הרבה יותר רחב של שירותים וטובין שניתן בהם שירות.
אתי בנדלר: אני רוצה להבהיר, הצעת החוק כפי שאני הבנתי אותה מתייחסת אך ורק לביקור של טכנאי בתקופת האחריות או כשהשירות- - -
חיים כץ: אחרת זה פרטי, אחרת הטכנאי יבוא מתי שהוא רוצה, למשל כשאת קוראת לטכנאי פרטי לתיקון מכונת הכביסה.
אתי בנדלר: לכן אני מבהירה את זה.
אתי בנדלר: אני מחדדת את זה לפני כל המוזמנים.
אבישי ברוורמן: שעו"ד רבינוביץ תבהיר לאיגוד לשכות המסחר שזה לא כל-כך רחב.
חיים כץ: וזה לא נוגע למוצרים שמחירם פחות מ-100 שקל.
שוש רבינוביץ: גם אני בהתחלה חשבתי כך, אבל מכיוון שלא כתוב כאן סעיף קטן (ג) בהצעת החוק- - -
אתי בנדלר: זאת היתה השמטה, וזה בא אחרי פסקה (1).
קריאה: ברור שזה רק לשנה הראשונה.
אבישי ברוורמן: עו"ד רבינוביץ, זה כל-כך חשוב.
אבישי ברוורמן: בתור אדם שהתעסק פעם בפרסומים מדעיים, הפרסומים הטובים ביותר הם כאשר מישהו כותב טעות ואז הוא יוצר דיון ואחרי זה הכול ברור.
אבישי ברוורמן: אני חושב שהבהרת עכשיו שהנקודה כאן מצומצמת ולא באה ליצור איזה משא אדיר שיפגע בתעשייה ובמסחר.
אבישי ברוורמן: אני שמח מאוד שהערת את זה.
שוש רבינוביץ: אבל זה לא גורע מהטיעונים שלנו.
אתי בנדלר: זה רק מצמצם אותם.
אבישי ברוורמן: הדובר הבא הוא יקי בר, מנהל השירות והלוגיסטיקה ב-"ח.י. אלקטרוניקה".
אבישי ברוורמן: אתה בעצם חוזר על הדברים של טל בית הלחמיי או יש לך משהו להוסיף?
יקי בר: יש לי כמה דברים להוסיף.
יקי בר: קודם כול, לדייק מה נעשה היום.
יקי בר: אין לקוח במדינת ישראל שאין לו פתרון לכל שעה שהוא רוצה שיגיעו אליו.
יקי בר: אם הוא רוצה שיגיעו אליו בבוקר וזה בלתי אפשרי למחרת אז יגיעו אליו מחרתיים, וכנ"ל בצהרים וכנ"ל אחרי הצהרים.
יקי בר: תמיד אנחנו וכולם מתאימים את השירות ללקוח, כולל בימי שישי.
אבישי ברוורמן: זאת אומרת שהכול מסודר.
יקי בר: הכול מסודר, כך שאני לא רואה סיבה להצעת החוק.
יקי בר: איפה הבעיה?
יקי בר: צריך להבין שברגע שאתה מקים מערך שירות של טכנאים בערב, זה לא אך ורק הטכנאי עצמו אלא סביב זה יש מערך שלם שצריך לעבוד.
יקי בר: כלומר, צריך לעבוד שירות לקוחות, צריכים לעבוד מחסנאים, צריך לעבוד מוקד.
יקי בר: בסופו של דבר מי שייפגע מהעניין הזה הוא הלקוח.
יקי בר: הרי אם אגיע אליו בשעה 21:00 ויצטרכו לתת לו שירות ותהיה בעיה מסוימת שלא ניתן לתקן לו את המכשיר באותו זמן, לא נוכל באותו רגע לתת לו את הפתרון המיידי אלא נגיד לו שנבוא אליו בעוד יומיים.
אבישי ברוורמן: מה שאתה עושה בלילה אתה לא יכול לעשות ביום.
יקי בר: הטכנאי יגיע ורק למחרת יתקשרו אליו.
יקי בר: ייצא מצב שהלקוח יהיה "מתוזז" יותר.
אבישי ברוורמן: הערה חשובה מאוד.
אבישי ברוורמן: יעקב גורמן מחברת "ראלקו", מנהל שירות ארצי, בבקשה.
יעקב גורמן: הנושא הזה, של מתן שירות בערב, נוסה על-ידי באופן אישי בזמנו וקבענו שלקוח שרוצה שיבואו אליו בין השעות 17:00-21:00 ישלם 20 שקל.
יעקב גורמן: כל יום החזקתי בכוננות שני טכנאים ופקידה וסיכמתי איתם שכל מה שהלקוח ישלם הם יקבלו.
יעקב גורמן: הכוננות הזאת היא בדיוק כמו הכוננות של – איך אמר מור-יוסף על "הדסה": זה גרם להוצאות שלנו.
יעקב גורמן: למה?
יעקב גורמן: אחרי שבוע באו הטכנאים ואמרו לי: זה לא כלכלי לנו, בסך הכול שני לקוחות בערב ביקשו את השירות הזה, לא הרווחנו כסף.
יעקב גורמן: אמרתי להם: אתם יודעים מה, אעשה פיילוט במשך 3 חודשים, אשלם לכם את השעות הנוספות.
יעקב גורמן: אחרי 3 חודשים עשיתי חישוב.
יעקב גורמן: מספר הפניות זניח.
יעקב גורמן: רוב האנשים מעדיפים לקבל שירות בשעות היום ולא בערב.
יעקב גורמן: אם יש מישהו שרוצה שירות בערב שישלם עבור זה.
יעקב גורמן: אנחנו לא עובדים בחינם.
יעקב גורמן: אנחנו לא רוצים להגיע למצב של בית-חולים "הדסה".
אבישי ברוורמן: תודה רבה, הסברת את זה יפה.
יעקב גורמן: הכוונה שלנו לתת שירות טוב יותר בכדי למכור.
יעקב גורמן: אנחנו לא חברות שירות.
יעקב גורמן: אנחנו מחזיקים מערך שירות אך המטרה שלנו למכור.
יעקב גורמן: אנחנו מנסים בכל אמצעי.
יעקב גורמן: הענף היחידי שבו נקבעו כל-כך הרבה תקנות הוא רק בתחום מוצרי הצריכה.
יעקב גורמן: למשל, חוק באמת "דגול" חייב הצמדת מדבקה לאחורי המכשיר, ובעקבותיו גברת כהן צריכה להזיז את הטלוויזיה שלה של 80 אינץ' בשביל לראות את המדבקה המטופשת הזאת, הרי אף אחד לא רואה את זה, או להזיז מקרר ששוקל 150 קילו בשביל לראות מדבקה שמודבקת מאחור.
אתי בנדלר: אפשר גם לבחור איפה להדביק את המדבקה.
יעקב גורמן: אי אפשר להדביק אותה בחזית המכשיר, אף לקוח לא ירצה שם מדבקה.
יעקב גורמן: יש עוד דבר, "התקילו" אותנו עם שעתיים ביקור.
יעקב גורמן: זה עלה לנו כסף כי נאלצנו להחזיק יותר טכנאים.
יעקב גורמן: הטענה שטכנאי עורך בין 12 ל-14 ביקורים ביום אין לה שום בסיס.
יעקב גורמן: טכנאים מקבלים בין 8-10 קריאות ביום.
יעקב גורמן: מישהו יסביר לי איך יגיעו למר כהן במגדל העמק בשעה 21:00 ולמישהו אחר בחדרה, שזה אותו אזור שירות, בשעה 20:00.
יעקב גורמן: אולי יהיו גם תאונות דרכים, וזה בעיה הרבה יותר קשה למדינה.
יעקב גורמן: אין מקום בעולם – בדקתי את זה – בו יש חוק כזה.
חיים כץ: - - -
יעקב גורמן: חבר הכנסת כץ, לא מכובד לחייך בלעג לעבר כל מי שמדבר.
יעקב גורמן: אנחנו אנשים מן הישוב.
יעקב גורמן: אנחנו רוצים להתפרנס.
קריאה: הוא לא חייך אליך.
יעקב גורמן: לא ראית, אתה יושב מאחוריו.
יעקב גורמן: אנחנו נותנים שירות בימי שישי כאשר עם ישראל לא עובד.
יעקב גורמן: כל הטכנאים עובדים בימי שישי.
יעקב גורמן: זאת האפשרות של אדם שלא יכול באמצע השבוע.
אבישי ברוורמן: רשות הדיבור ליגאל עמר, סמנכ"ל שירות ב"תדיראן".
יגאל עמר: הייתי רוצה לחדד נקודה אחת ולא לחזור על הדברים שאמרו פה חבריי.
יגאל עמר: אני ב"תדיראן" מנהל השירות של תחום המזגנים, כאשר תחום המזגנים הרבה יותר בעייתי משאר התחומים.
יגאל עמר: יש פה בעיית בטיחות מאוד קשה.
יגאל עמר: 80%-90% מהפתרון לתקלות מחייב גישה ליחידה חיצונית, אם זה באמצעות סולמות ואם זה לגעת בחשמל.
יגאל עמר: יש פה בעיה בטיחותית קשה מאוד.
יגאל עמר: כך שהנקודה הזאת קריטית מאוד מבחינתנו.
יגאל עמר: תודה.
אבישי ברוורמן: נעמי הימיין רייש מהסוכנות לעסקים קטנים ובינוניים במשרד הכלכלה, בבקשה.
נעמי הימיין רייש: עמדת משרד הכלכלה בשלב שהצעת החוק עלתה לדיון בוועדת השרים לענייני חקיקה היתה שאנחנו מבקשים שהצעת החוק הזאת תחול רק על עסקים גדולים.
אבישי ברוורמן: מה זה "גדולים"?
נעמי הימיין רייש: פה אנחנו נכנסים לסוגיה של איך נגדיר את זה.
חיים כץ: דרך אגב, התחייבתי להסכים למה שהם מציעים, ואני מכבד את מילותיי, שלא יהיו פה חילוקי דעות.
נעמי הימיין רייש: הסוגיה פה מורכבת מבחינת איך עושים את החלוקה הזאת.
נעמי הימיין רייש: איפה הקושי מבחינתנו בכובע של העסקים הקטנים?
נעמי הימיין רייש: הקושי הוא באותם יבואנים קטנים או משווקים קטנים שיידרשו להחזיק מערך מוגבר של נותני שירות בתחום של הטכנאים.
נעמי הימיין רייש: ואם החברות הגדולות פה מדברות על עלות גבוהה אז על אחת כמה וכמה לחברות הקטנות זה עלות, וגם בחברות הגדולות עובדים פעמים רבות עם קבלני משנה שהם בעצמם חברות קטנות וגם הם יצטרכו לתגבר את המערך שלהם.
נעמי הימיין רייש: ההצעה שלנו מתחלקת לשתיים.
נעמי הימיין רייש: האחת היא לצמצם את זה בצורה קטגורית, להגביל את מספר השעות, לא עד 22:00 אלא עד 18:00, לדוגמה.
חיים כץ: זה לא ההסכמה שלי, לא דיברתם אתי על זה.
חיים כץ: הסכמתי למשהו מוגדר, לֱמה שכתוב.
נעמי הימיין רייש: עד כמה שידוע לי מבירור שערכתי- - -
חיים כץ: אז תבדקי.
נעמי הימיין רייש: בדקתי אתמול אצלנו בלשכת המנכ"ל ונאמר לי שלא היה שום סיכום.
חיים כץ: אז למה אישרתם את זה בוועדת השרים לחקיקה?
נעמי הימיין רייש: לא הגיעו להסכמות.
נעמי הימיין רייש: ביררתי אתמול, לא נאמר לי שהיו איזשהן הסכמות.
חיים כץ: אני מבקש שנצביע היום בקריאה הראשונה.
חיים כץ: יהיה זמן אחרי הקריאה הראשונה לברר את כל הבירורים, וגם לבדוק את עניין המזגנים.
חיים כץ: יכול להיות שהם צודקים לגבי המזגנים ואז נכניס שינוי.
טל בית הלחמי: גם גז, ברשותך.
נעמי הימיין רייש: החלק השני הוא, יחד עם צמצום מספר השעות לראות איך מצמצמים את התחולה של זה מבחינת גודל העסק.
אבישי ברוורמן: על זה עדיין אין לך תשובה.
נעמי הימיין רייש: יש כמה רעיונות אבל אני מבינה שהם לא רלוונטיים לדיון.
אבישי ברוורמן: הם לא בשלים.
אבישי ברוורמן: עו"ד אליאב מרשות ההסתדרות לצרכנות, בבקשה.
וגיף אליאב: עקרונית אנחנו מברכים על ההצעה, והסיבה פשוטה מאוד.
וגיף אליאב: בחלק לא מבוטל מן הענפים יש כמה שחקנים גדולים ואותם שחקנים גדולים נותנים שירות באותן שעות, כלומר בעצם לא קיימת חלופה לקבלת שירות בשעות אחרות.
וגיף אליאב: זאת הסיבה מדוע לדעתי חבר הכנסת כץ מגיש את ההצעה.
וגיף אליאב: גם אני מסכים שאולי לא ניתן להחיל את זה על העסקים הקטנים, אבל אותם גורמים גדולים שנותנים שירות באותן שעות – גם עניין התחרות פה לא משחק תפקיד כי גם אם אדם יקנה בחברה אחרת הוא יקבל שירות באותן שעות, והוא לא יכול למשל להפסיד יום עבודה.
וגיף אליאב: אמורה להיות חלופה.
וגיף אליאב: כמובן שהחלופה הזאת אמורה להיות סבירה, בהתאם לגודל העסק ואולי בשעות סבירות, אבל החלופה כרגע לא קיימת לדעתי ויש בכך צורך.
יעקב גורמן: ומה עם תחרות הוגנת?
יעקב גורמן: לא קיים המושג הזה?
וגיף אליאב: כיצד זה סותר את התחרות ההוגנת?
יעקב גורמן: כיצד זה סותר?
יעקב גורמן: עלויות נמוכות יותר לעסקים הקטנים.
וגיף אליאב: דרך אגב, אני מתמצא קצת בדיני עבודה.
וגיף אליאב: עובד שעובד בשעות הערב ועובד שעובד בשעות הבוקר מקבל אותו שכר לשעה, אלא אם אתה דורש מאותו עובד לעבוד מ-8 בבוקר עד 9 בערב.
וגיף אליאב: אז בואו נפריד.
וגיף אליאב: העבודה במשמרות לא מייקרת את העסקת העובדים.
יעקב גורמן: זה מה שיקרה.
יעקב גורמן: אתה יכול להחזיק כמה צוותים?
יעקב גורמן: מישהו צריך לשלם עבור זה.
וגיף אליאב: במקום ש-20 טכנאים יעבדו בשעות X אתה יכול ש-5 יעבדו במשמרות ערב ו-15 יעבדו במשמרות בוקר.
יעקב גורמן: על עבודה בשעות ערב משלמים תוספת.
וגיף אליאב: לא משלמים תוספת.
יעקב גורמן: כן משלמים.
יעקב גורמן: אתה מוכן לעבוד בערב?
אבישי ברוורמן: רבותי, אני עוצר את הדיון ואגיד לכם על מה אני ממליץ.
אבישי ברוורמן: אין ספק שההצעה כרגע לא בשלה מכיוון שאנחנו לא רוצים להשית אותה – לפחות כך אני מרגיש – על עסקים קטנים ובינוניים, שזה יפגע בהם.
אבישי ברוורמן: לגבי עסקים גדולים אני לא מודאגים מהעניין הזה, זה לא משמעותי.
אבישי ברוורמן: עלה גם נושא המזגנים.
טל בית הלחמי: וגז.
אבישי ברוורמן: כן, כן, כן.
אסף יצחקי: וגם אנרגיה סולרית.
אבישי ברוורמן: גם אנרגיה סולרית, בסדר.
קריאה: גם נציגי ענף הגז כאן והיו שמחים לדבר.
אבישי ברוורמן: בנוסף לכך יש גם שאלה על מי משיתים את הדבר הזה ומה הן שעות השירות, על-פי מה שאמר יעקב גורמן ואמרו אחרים.
אבישי ברוורמן: אני מקבל את עצתו של חבר הכנסת כץ.
אבישי ברוורמן: אנחנו נצביע על זה בקריאה הראשונה.
אבישי ברוורמן: בין הקריאה הראשונה לקריאה השנייה והשלישית, לא אעביר את הצעת החוק הזאת בלי הגדרה מדויקת והסכמה, גם של משרד הכלכלה, גם לגבי מה זה עסק גדול לעומת עסקים קטנים ובינוניים, גם עם כל התיקונים.
אבישי ברוורמן: אני מבקש שתנצלו את חוכמת השולחן לאחר הקריאה הראשונה ולקראת ההכנה לקריאה השנייה והשלישית תביאו לי, בהסכמה עם כל הגורמים כאן, כולל עם יעקב גורמן, פתרון מתאים לכל הדברים.
אבישי ברוורמן: לכן ההצבעה כרגע באה מתוך הכבוד לרעיון, הכבוד לצורך והכבוד לחבר הכנסת כץ.
אבישי ברוורמן: לגבי הביצוע, הוא בטח לא מושלם.
אבישי ברוורמן: יש לכם את כל הזמן בין הקריאה הראשונה לקריאה השנייה והשלישית לעשות את כל הדברים האלה.
צור חרס: אני סמנכ"ל התפעול של חברת "פזגז".
צור חרס: הייתי רוצה להעלות נקודה נוספת שלא עלתה כאן קודם, בסוגיית הבטיחות.
צור חרס: מעבר לסוגיית שירות הלקוחות והנקודות החשובות שעלו כאן לטובת הצרכנים, גם אני הייתי שמח לקבל שירות בסניף הבנק שלי בשעות הערב.
צור חרס: לצערי הבנקים הם חברות "מאוד קטנות" וזה לא מתקיים שם.
יעקב גורמן: גש למשרד הפנים, שם כן.
אבישי ברוורמן: אני מסכים לרוח הדברים.
צור חרס: אני רוצה להגיד משהו לגבי הענף שלנו.
צור חרס: בחוק המקורי ענף הגז הוחרג מכיוון שדובר שם על מכירת מכשירים חדשים במשך שנת האחריות, וכאן יש הרחבה של החוק.
צור חרס: אני מבקש שגם במקרה הזה ענף הגז יוחרג החוצה, בשל שתי סיבות עיקריות.
צור חרס: הסיבה העיקרית היא סיבה בטיחותית.
צור חרס: טכנאי גז שבא לבית לקוח לתת שירות שלא קשור לחירום, אני מדבר כרגע על שירות שהלקוח הזמין, למשל העתקת ברז הגז במטבח כי הוא שיפץ את המטבח, הטכנאי עבודתו לא מתחילה ולא מסתיימת בבית הלקוח, היא מתחילה ומסתיימת בחוץ.
צור חרס: הוא צריך לצאת החוצה, לנתק את הגז, לאתר את הברז הנכון ולא לנתק שכן בטעות, לבצע את העבודה, לבדוק אטימוּת, לבדוק שהמערכת תקינה, לחזור החוצה ולחבר מחדש, ובמידה ומשהו קרה הוא צריך לתקן.
חיים כץ: מי מזמין טכנאי גז להעתקת ברז?
אבישי ברוורמן: מכיוון שמחר נתקיים דיון על נושא בטיחות הגז עקב האסון שהיה בירושלים לפני חודש, צחוק הגורל הנורא שקרה האסון שקרה היום בעכו, לכן ההערה הזאת מאוד-מאוד חשובה ואני מקבל אותה.
אבישי ברוורמן: נצטרך להתייחס לזה בהכנה לקריאה שנייה ושלישית.
לאה ורון: אני רוצה לשאול את אדוני, גם כאשר באים טכנאי הגז לקיים את הבדיקות שחלה עליהם חובה לקיים בבתי הצרכנים, גם אז הם בודקים בחוץ?
צור חרס: אכן כן.
צור חרס: גם בהתקנת מוצר חדש.
תמר פינקוס: זה לא חל על המקרים האלה.
תמר פינקוס: תקנות אחריות בשירות בחוק הגנת הצרכן- - -
אתי בנדלר: זה חל על מכשירים אלקטרוניים.
צור חרס: זאת נקודה חשובה.
אבישי ברוורמן: נבדוק.
ון פליישר בן-יהודה: אם אפשר עוד הערה.
ון פליישר בן-יהודה: אני סמנכ"ל רגולציה של חברת "בזק".
ון פליישר בן-יהודה: חלק גדול ממופעי התקלות אצל לקוחות "בזק" דורשים, כמו במקרה שנאמר כאן, עבודה של הטכנאי מחוץ לבית הלקוח.
ון פליישר בן-יהודה: בעיקר בבתים ישנים הארונות נמצאים מחוץ לבניין, על הקיר, שזה דורש מן הטכנאי לטפס על סולם ולהגיע לארון, או לעשות כל מיני עבודות מחוץ לבית.
ון פליישר בן-יהודה: התקלות בתוך הבית לא מטופלות על-ידי החברה.
ון פליישר בן-יהודה: לכן יש כאן בעיית בטיחות מאוד-מאוד גדולה לשלוח טכנאים בשעות כל-כך מאוחרות של הערב ולבקש מהם לטפס על סולמות.
אבישי ברוורמן: נדון בזה לאחר הקריאה הראשונה, בהכנה לקראת הקריאה השנייה והשלישית.
אסף יצחקי: אני מהתאחדות התעשיינים.
אסף יצחקי: אני עורך-דין מאיגוד המתכת.
אסף יצחקי: אני רוצה לחדד את הנקודה הזאת, שנוגעת גם לענף האנרגיה הסולרית, שגם מדובר על דודי שמש והטכנאי עולה על גגות ועוסק עם חשמל ומים.
אבישי ברוורמן: מאוד-מאוד מסובך ומסוכן.
אבישי ברוורמן: תודה רבה, גם זה יילקח בחשבון, אנרגיה סולרית ו"בזק".
אופיר הלל: אדוני היושב-ראש, אם אפשר שאלה בנוגע להצעת החוק.
אופיר הלל: אני עורך-דין הלל מחברת "גז יגל".
אופיר הלל: אני תוהה, למרות שנאמרו פה דברים נכונים לגבי החרגת ענף הגז, מלשון הצעה החוק, מה הנפקות אם אני בתור חברה לא מעמיד שירות, אם אין לי מערך שירות בשעות הערב?
אופיר הלל: איך כופים על צרכן שהוא עוסק פרטי, שהוא לא גורם ממשלתי, להעסיק עוד עובדים, ומה הנפקות לשאלה כזאת ומה התוצאות?
אופיר הלל: אני חושב שהצעת החוק המתוקנת צריכה לדון בזה.
תמר פינקוס: זה חל על יצרן ויבואן.
תמר פינקוס: זה לא חל על עוסק.
אתי בנדלר: אדוני, אני מוכנה לקרוא את הצעת החוק ולהציע תיקונים.
אתי בנדלר: סעיף 1 – תיקון סעיף 18א "בחוק הגנת הצרכן, התשמ"א-1981, בסעיף 18א(ג), אחרי פסקה (1) יבוא: "(1א) ביקור טכנאי במענו של צרכן יהיה בין השעות 08:00-22:00 בימי חול, ובין השעות 8:00-13:00 בימי שישי וערבי חג," – כאן כתוב: "בהתאם לתיאום שיבוצע מראש מול הצרכן;".
אתי בנדלר: " אני מציעה שזה יהיה "בהתאם לתיאום מראש לפי הוראות פסקה (1)", כי פסקה (1) כבר אומרת "נדרש ביקור טכנאי במענו של צרכן, לשם קיום חיובים לפי סעיף קטן (א) בתקופת אחריות שנקבעה לפי אותו סעיף קטן, או בהתאם לחוזה למתן שירות שבו השירות מותנה בתקינות הטובין הנמצאים אצל הצרכן, או בהתאם לחוזה למתן שירות מסוג שקבע השר, יתאם מי שמחויב לתת שירות לפי הוראות סעיף זה (בסעיף זה – נותן השירות) את המועד ואת שעת הביקור עם הצרכן".
אתי בנדלר: אני מפנה לפסקה (1).
אתי בנדלר: אני מציעה, מכיוון שאדוני התחייב שאחרי הקריאה הראשונה יהיה דיון בהחרגות להוראה הכללית הזאת, כדי לתת פתח לעניין אני מציעה להוסיף לפסקה הזאת, שכמובן לא מחייבת לצורך הנוסח בקריאה השנייה והשלישית: "הוראות פסקה זו לא יחולו על מתן שירות לסוגי טובין שקבע השר בתקנות או על עוסקים שקבע השר בתקנות".
חיים כץ: את יכולה גם להוסיף "על מוצרים ששווים פחות מ-200 שקל".
אתי בנדלר: את זה אני לא צריכה לכתוב.
אתי בנדלר: בדברי ההסבר אציין שלאחר הקריאה הראשונה תדון הוועדה בהחרגה של עבודות, כגון גז או מזגנים וכולי, שבשל תנאי בטיחות לא ניתן לבצע אלא באור היום, שדורשות עבודה מחוץ לדירתו של הצרכן בשעות האור, וכן באפשרות להחריג עסקים קטנים ובינוניים.
יעקב גורמן: יש לי עוד הערה בנושא הזה.
יעקב גורמן: מכונות כביסה ומייבשי כביסה לעתים נמצאים במחסנים, בפינות חשוכות שאין בהן אפשרות לתת שירות.
יעקב גורמן: לפעמים צריך להזעיק טכנאי נוסף כדי לעזור להוציא את המוצר.
יעקב גורמן: בלילה לא יהיה טכנאי נוסף.
אבישי ברוורמן: גם לזה נתייחס.
יעקב גורמן: עוד דבר בנושא השעות.
יעקב גורמן: עד שעה 18:00 אפשר להספיק, זה לא יפגע באף אחד.
חיים כץ: יש לי שתי הערות קטנות.
אבישי ברוורמן: לפני שאתה מעיר אולי נשמע את נעמי היימין רייש ואז אתה תעיר אחרון ואני אסכם.
נעמי הימיין רייש: קיבלתי עכשיו הנחיות.
נעמי הימיין רייש: עמדת השר היא שלא להעביר את זה לקריאה ראשונה לפני שממצים את הדיון.
חיים כץ: אנחנו לא עובדים אצל השר, עם כל הכבוד.
אבישי ברוורמן: אל תעמידי אותי במצב הזה, זה מיותר.
אבישי ברוורמן: אני לא אוהב את הקונפליקטים.
אבישי ברוורמן: אני עובד עם השר בנט בכל הדברים.
אבישי ברוורמן: אני לא רוצה להיכנס למלחמות האלה.
אבישי ברוורמן: את הדברים האלה אתם צריכים לפתור בקואליציה לפני כן.
אבישי ברוורמן: כרגע זה עבר עם התיקונים שיוכנסו לקראת הסוף.
אבישי ברוורמן: תסלחי לי, אבל אם יש מלחמות בתוך הליכוד ועם משרד הכלכלה – זה לא במגרש שלי.
אבישי ברוורמן: את זה תפתרו לחוד.
נעמי הימיין רייש: זה עניין מקצועי.
אבישי ברוורמן: לא במגרש שלי.
אבישי ברוורמן: אל תכניסו אותי בדברים האלה.
אבישי ברוורמן: כבר אמרתי שהרוב יהיה פה בהחרגות וכולי.
אבישי ברוורמן: אם יש לכם בעיות, גם לליכוד, גם לבית היהודי, תפתרו את זה לפני כן או אחרי כן.
אבישי ברוורמן: הצעת החוק אושרה, עם כל ההחרגות.
חיים כץ: רציתי להציע, מאחר ומדברים על הרחבת השעות וחוששים משעות החשכה, אולי יום העבודה יתחיל ב-6:00 בבוקר לגבי כל הנושאים.
קריאה: לקוח יסכים לקבל שירות ב-7:00 בבוקר?
דוד צור: קודם כל, אני מתנצל בשם יושב-ראש הוועדה הקבוע חבר הכנסת אבישי ברוורמן.
דוד צור: הוא כנראה ייקח את ההובלה בשעה שאולי כבר נהיה אחרי הדברים.
דוד צור: אנחנו ממשיכים בהצעת החוק המכר (דירות)(תיקון מס' 6) (רכיב ההוצאות המשפטיות במכירת דירה), התשע"ג-2013 של חבר הכנסת מאיר שטרית.
דוד צור: חתומים על ההצעה הזו גם חברי הכנסת: אורי מקלב, יצחק וקנין, אלעזר שטרן ואראל מרגלית.
דוד צור: אף אחד מהם לא נוכח פה, אבל זה לא אומר.
דוד צור: כולם עסוקים כרגע בהצבעות, גם בשוויון בנטל, ויש גם דיון עם שר האוצר שאני מניח שחלקכם מפוצלים איתו, שגם אנחנו היינו אמורים להיות שם, אבל חשבנו שיהיה נכון וחשוב לקדם גם את הדיון פה.
דוד צור: היה פה דיון אחד קודם שלצערי לא נכחתי בו.
דוד צור: ההצעה הזו כאמור עברה קריאה ראשונה ביולי 2013 ומאז התקיימו גם דיונים וגם לדעתי היה איזה שיג ושיח עם מה שגם דיברנו כאן.
דוד צור: אני מבין שאין יותר מדי הסכמות בעניין הזה.
דוד צור: להבדיל מהדיון הקודם שהיו בו הסכמות וסך הכול התקדמנו יפה כאן אנחנו נשמע את כולם ונתחיל בדיון.
דוד צור: מה שכן, אני כן ארצה להגיע לשלב ההקראה כדי להתקדם בהצעת החוק ואפשר להעיר לנוסח.
<לאה ורון: היה דיון אחד שנשמעו בו הערות.
דוד צור: לכן, אני ארצה שיושמעו הערות לנוסח החוק כי לדעתי מיציתם את הדיון הכללי הקודם.
דוד צור: תלמידי בית-ספר "איש שלום" מכפר יונה, בואו בבקשה.
דוד צור: אנחנו נתחיל בהקראה או שמישהו רוצה להגיד הערה לפני?
דוד צור: אנחנו ניתן לחבר הכנסת שטרית כמובן להציג את הרציונל ואז נשמע גם את לשכת עורכי הדין.
<דורון ברזילי: עו"ד דורון ברזילי, ראש לשכת עורכי הדין.
<דורון ברזילי: רק הערה לפני כן, אם יורשה לי.
<דורון ברזילי: לפי מה שהבנתי, בישיבה הקודמת הדיון הופסק בגלל איזושהי סוגיה משפטית צרכנית שהיתה צריכה בדיקה.
דוד צור: היתה לנו התייחסות.
דוד צור: היועצת המשפטית שלנו הגברת בנדלר תיכף תתייחס גם לעניין הזה.
דוד צור: אם תרצה אז אפשר, רק ניתן לחבר הכנסת שטרית לפתוח.
מאיר שטרית: אדוני היושב-ראש, אני מוכרח להגיד שהניסיונות של לשכת עורכי הדין לנסות לבטל את החוק הזה בעיניי עברו כל גבול של טעם טוב, ואני מתנגד להם.
מאיר שטרית: אני מבקש ממך לקרוא את החוק as is ולהצביע עליו היום.
מאיר שטרית: אני לא דן איתם יותר, לא מגיע איתם לשום הסכמות.
מאיר שטרית: נראה לי שבניסיונות שלהם הם דואגים רק לאינטרס אחד, לאינטרס של עורכי הדין.
מאיר שטרית: אני מתנגד לכל מה שהם הציגו בעניין הזה, אני מתנגד לכל ההצעות שלהם.
מאיר שטרית: יש להם הצעות לבטל את סעיף 5 - שיעשו, אני לא מפריע להם.
מאיר שטרית: אני מבקש להעביר את החוק היום לקריאה שנייה ושלישית ושהם יעשו כל פעולה שנראית להם לנכון מבחינת משך חקיקה.
מאיר שטרית: כל הצעתם בעניין הזה נועדה לטרפד את החוק הזה, אני מתנגד לה בכל תוקף.
מאיר שטרית: אני מבקש היום לקרוא את החוק ולהצביע עליו.
דוד צור: אני חושב שדברי חברי הכנסת שטרית היו מאוד ברורים.
<קריאה: כבודו, גם לנו יש דברים מאוד ברורים.
דוד צור: החוקים והנהלים בכנסת הם שלחבר כנסת מותר להתפרץ וכל האחרים מבקשים זכות דיבור והסמכות שלי כיושב-ראש לתת או לא.
דוד צור: אני בדרך כלל מאפשר ואין שום בעיה.
דוד צור: אני כמובן הייתי שמח שאנחנו מצליחים להגיע בהצעות החוק להבנות ולהסכמות עם המשרדים הרלוונטיים, משרדי הממשלה בדרך כלל, עם הנוגעים בדבר ועם חברי הכנסת כמובן.
דוד צור: אבל בסופו של דבר צריך להכריע.
דוד צור: יש מה שנקרא גם סופיות הדיון, אתם משפטנים, אני לא.
דוד צור: לכן, אני אבקש את נציג לשכת עורכי הדין, יכול אדוני, יכול יושב-ראש הלשכה אם רוצים, לומר את דבריכם.
דוד צור: אחרי זה נשמע את דבריה של היועצת המשפטית שלנו על השאלה שלך בעניין חוק הגנת הצרכן שדיברנו בפעם הקודמת.
<דורון ברזילי: רק אם אפשר, כבודו, אם קודם לכן נציג מהגנת הצרכן או מארגון הקבלנים יאמר מספר דברים ולאחר מכן אנחנו ברשותך נדבר.
דוד צור: אפשר.
דוד צור: איגוד הקבלנים, בבקשה.
<אמיר הלר: אמיר הלר, סמנכ"ל התאחדות בוני הארץ.
<אמיר הלר: אנחנו סברנו בראשית הדברים שאין מקום לחקיקה, אבל מאחר וכבר התקדמנו מאז, וישבנו גם עם חבר הכנסת שטרית כאמור, ישבנו גם עם לשכת עורכי הדין ולשכת עורכי הדין הציעה, לפחות בפנינו, אני לא יודע מה הם יציגו, שמחיר הדירה יהיה מחיר סופי ויכלול את כל השירותים לרבות הרישום ולמעשה הצעת החוק של שטרית תעבור רק שזה ייתר את הצורך בקביעה בתקנות של שר הבינוי והשיכון לגבי המחיר שישולם על-ידי הקונה לעורך-הדין ישירות, ולמעשה הקונה ישלם מחיר דירה fix price, כולל הכול, כולל השירותים המשפטיים לעניין הרישום ולא יהיה צורך בתקנות.
<אמיר הלר: ההתאחדות ישבה על מוסדותיה, דנה בהצעה של לשכת עורכי הדין והחליטה לתמוך בהצעת החוק עם התיקון האמור.
<אמיר הלר: הסוגיה היחידה שמבחינתנו נשארה פתוחה זה הוראות המעבר להחלת החוק הזה, ולכן אני אמשיך להתייחס להוראת המעבר הזה כשנגיע לקטע הזה, אבל אנחנו עדיין לא שם.
דוד צור: חבר הכנסת שטרית, אולי בשביל התלמידים תסביר רק את הרציונל של החוק כי אני מניח שהם נכנסו לפה והם לא ממש מבינים על מה הקטטה.
מאיר שטרית: אני אסביר.
מאיר שטרית: הצעת החוק שלי נועדה להקטין את התשלומים שזוג צעיר משלם כשהוא קונה דירה לקבלן עבור רישום הדירה שלו בטאבו.
מאיר שטרית: במצב הנוכחי היום כשאדם קונה דירה חדשה הוא נדרש בדרך כלל לשלם בין 1.5% ל-2% מערך הדירה, מדובר פה על עשרות אלפי שקלים, לעורך-הדין של הקבלן שבדרך כלל עובד נגד הזוג הצעיר ומייצג את האינטרס של הקבלן ולא של הזוג הצעיר כדי שירשום את הדירה שלו בטאבו.
מאיר שטרית: אני חושב שהתשלום הזה הוא מוגזם מאוד, ולכן הצעת החוק שלי אומרת ששכר הטרחה שהזוג הצעיר ישלם יהיה לא יותר מחצי אחוז ממחיר הדירה או 5,000 שקל, הנמוך שביניהם, כי בעיניי עבודה רק של רישום הדירה לא צריכה לעלות יותר מהסכום הזה, וגם כך זה די נדיב.
מאיר שטרית: עובדה היא שבשוק הדירות יד שנייה לא משלמים אפילו את המחיר הזה.
מאיר שטרית: לכן, הדבר הזה יקטין את המחיר שזוג צעיר משלם עבור דירה בעשרות אלפי שקלים, ובעיניי זו לברכה.
מאיר שטרית: זה מה שמציעה הצעת החוק שלי.
מאיר שטרית: עורכי הדין כמובן מתנגדים לה מסיבותיהם.
דוד צור: עורכי הדין, אתם רוצים לדבר?
<דורון ברזילי: ראשית כן, בפתיח דבריי חשוב לציין שאני מסכים עם דבריו של חבר הכנסת שטרית לגבי הרציו להפחתה על האזרח, על הציבור.
<דורון ברזילי: זה נטל שכולנו חווים ומרגישים, זה הבסיס.
<דורון ברזילי: השאלה היא מה הדרך ומה קורה.
<דורון ברזילי: אני יכול לומר כלשכת עורכי הדין מה עברנו מאז, ואני אתאר את הפרק שלפני הצעת החוק שבו חיינו בעולם שכל אדם שרוצה לרכוש דירה מוצא את עצמו בסיטואציה שמצד אחד יש את הקבלן שמעסיק עורך דין, ומנגד עורך הדין מייצג גם את רוכש הדירה.
<דורון ברזילי: זה יצר באמת ניגוד עניינים, לפחות לטעמי, איזשהו תהליך שהיה הרבה מאוד זמן בלשכת עורכי הדין ויצר הרבה מאוד סוגיות ותהיות.
<דורון ברזילי: בעקבות הצעתו של חבר הכנסת שטרית עשינו מהלך וחבר הכנסת שטרית מודע לעוצמות, לחשיבות, למאבקים שנעשו, משהו שאני הובלתי, לבטל אחת ולתמיד את כלל 5(ב) בכללי לשכת עורכי הדין, ולמעשה לקבוע שקבלן שרוצה להעסיק עורך דין יהיה מחויב להעסיק את עורך הדין למטרות כפי שמחויב, ובמקביל עורך הדין לא יוכל לתת שירותים גם לרוכש הדירה.
<דורון ברזילי: זה מהלך שלקח הרבה מאוד זמן, ולמעשה אם אנחנו מסתכלים על זה מפחית באופן מהותי ולמעשה גורם לכך שהרציו של חבר הכנסת שטרית מתגשם - זה הבסיס.
דוד צור: מה שאתה מציע הוא שכל קונה יבוא עם עורך דין לחוזה הזה.
<דורון ברזילי: כל קונה.
<דורון ברזילי: בסופו של דבר, המטרה היא גם לא להעלות את מחיר הדירות.
<לאה ורון: מה שאדוני מציע זה שרוכש דירה לא ישלם יותר בכלל לעורך הדין של הקבלן?
<דורון ברזילי: נכון.
<קריאה: בלי שום קשר הוא צריך להביא עורך דין.
<דורון ברזילי: למעשה, לא יהיה פה ניגוד לעניין רישום הדירה.
דוד צור: קודם כל, זה מצוין.
<דורון ברזילי: כן.
<דורון ברזילי: סך הכול השיחות שהתנהלו, הסיבה ותחילת התהליך היא כתוצאה מהחקיקה הזו, כתוצאה ממה שקרה כאן.
<דורון ברזילי: אני מבקש פה וחשוב לי שתבינו.
<דורון ברזילי: אומנם ברור לי שכל הליך אמור להסתיים באיזשהו שלב, אבל אם אנחנו נבחן את הדרך ואת התהליך ואת כל מה שקרה מתחילתו של התהליך עד היום, מה שאני מבקש שייתנו לנו עוד שהות, ואני מבקש מחבר הכנסת שטרית שאני מאוד מעריך.
<דורון ברזילי: אני בטוח שאנחנו נוכל לבוא ולדבר.
<דורון ברזילי: כי חשוב לי שתבינו, יש פה פגיעה בחופש העיסוק, פגיעה בחקיקה של קבלנים, בהגנת צרכן.
<דורון ברזילי: יש פה הרבה דברים.
דוד צור: יש פה פגיעה בהגנת הצרכן?
<קריאה: חוק הגנת הצרכן קובע שהמחיר הוא מחיר כולל.
<קריאה: זאת אומרת, אתה צריך למכור את הדירה, כולל רישום.
<אתי בנדלר: בנושא הזה הוועדה ביקשה שאני אחווה את דעתי.
דוד צור: היועצת המשפטית שלנו, הגברת בנדלר, בדקה את הסוגיה והיא רוצה לומר משהו.
<אתי בנדלר: קודם כל, אני רוצה לקרוא את ההוראות הרלוונטיות מחוק הגנת הצרכן, ואחר כך אני אקשור אותו לנושא שנדון כאן בוועדה.
<אתי בנדלר: ובכן, סעיף 17א לחוק הגנת הצרכן קובע כדלקמן: "בפרק זה "המחיר הכולל" מחיר הכולל את סך כל התשלומים בעבור נכס או שירות ואת סך כל המסים החלים עליהם או על מכירתם והנגבים על-ידי עוסק, לרבות: (1) מס ערך מוסף, אגרות או תשלומי חובה; (2) כל תשלום אחר הנלווה לרכישת אותו נכס או שירות בלי שניתנה לצרכן אפשרות מעשית לוותר עליו במסגרת העסקה.".
<אתי בנדלר: סעיף 17ד לחוק הגנת הצרכן אומר: "לא יפרסם עוסק ולא ינקוב, במפורש או במשתמע, מחיר של נכס או של שירות המוצע לצרכן, אלא אם כן הוא המחיר הכולל בלבד ורק במטבע ישראלי.